UPDATE: เช็กความนิยม ‘ทักษิณ’ นิด้าโพลเผย ปราศรัยเชียงใหม่-เชียงราย ประชาชนส่วนใหญ่ชี้ ไม่ส่งผลต่อการตัดสินใจ
.
วันนี้ (12 มกราคม) ศูนย์สำรวจความคิดเห็น ‘นิด้าโพล’ สถาบันบัณฑิตพัฒนบริหารศาสตร์ (นิด้า) เปิดเผยผลการสำรวจของประชาชน เรื่อง ‘ทักษิณปราศรัยเชียงใหม่ เชียงราย …แล้วเราควรตัดสินใจอย่างไร’ ทำการสำรวจระหว่างวันที่ 7-10 มกราคม 2568 จากประชาชนที่มีอายุ 18 ปีขึ้นไป และมีสิทธิเลือกตั้งในจังหวัดเชียงใหม่และเชียงราย กระจายทุกระดับการศึกษา อาชีพ และรายได้ รวมจำนวนทั้งสิ้น 1,803 หน่วยตัวอย่าง เกี่ยวกับการตัดสินใจเพื่อสนับสนุนผู้สมัครนายก อบจ.เชียงใหม่และนายก อบจ.เชียงรายของพรรคเพื่อไทย
.
จากการสำรวจเมื่อถามถึงการตัดสินใจของประชาชนที่มีต่อการปราศรัยหาเสียงของ ทักษิณ ชินวัตร เพื่อสนับสนุนผู้สมัครนายก อบจ.เชียงใหม่ของพรรคเพื่อไทย พบว่า ตัวอย่าง ร้อยละ 37.11 ระบุว่า ไม่ส่งผลต่อการตัดสินใจ เพราะจะไม่เลือกพรรคเพื่อไทยอยู่แล้ว รองลงมา ร้อยละ 23.24 ระบุว่า ส่งผลต่อการตัดสินใจเลือกพรรคเพื่อไทย ร้อยละ 17.06 ระบุว่า ไม่ส่งผลต่อการตัดสินใจ เพราะจะเลือกพรรคเพื่อไทยอยู่แล้ว ร้อยละ 13.59 ระบุว่า ยังไม่ตัดสินใจใดๆ และร้อยละ 9.00 ระบุว่า ส่งผลต่อการตัดสินใจ ไม่เลือกพรรคเพื่อไทย
.
ด้านความคิดเห็นของประชาชนต่อผลการเลือกตั้งนายก อบจ. ในครั้งนี้ อาจส่งผลต่อการเลือกตั้ง สส. จังหวัดเชียงใหม่ ในครั้งถัดไป พบว่า ตัวอย่าง ร้อยละ 30.37 ระบุว่า ไม่ส่งผลเลย รองลงมา ร้อยละ 28.87 ระบุว่า ส่งผลมาก ร้อยละ 24.74 ระบุว่า ค่อนข้างส่งผล ร้อยละ 14.43 ระบุว่า ไม่ค่อยส่งผล และร้อยละ 1.59 ระบุว่า ไม่ตอบ/ไม่สนใจ
.
สำหรับการตัดสินใจของประชาชนที่มีต่อการปราศรัยหาเสียงของ ทักษิณ ชินวัตร เพื่อสนับสนุนผู้สมัครนายก อบจ.เชียงรายของพรรคเพื่อไทย พบว่า ตัวอย่าง ร้อยละ 33.01 ระบุว่า ไม่ส่งผลต่อการตัดสินใจ เพราะจะไม่เลือกพรรคเพื่อไทยอยู่แล้ว รองลงมา ร้อยละ 26.09 ระบุว่า ส่งผลต่อการตัดสินใจ เลือกพรรคเพื่อไทย ร้อยละ 17.12 ระบุว่า ไม่ส่งผลต่อการตัดสินใจ เพราะจะเลือกพรรคเพื่อไทยอยู่แล้ว ร้อยละ 14.54 ระบุว่า ยังไม่ตัดสินใจใดๆ และร้อยละ 9.24 ระบุว่า ส่งผลต่อการตัดสินใจ ไม่เลือกพรรคเพื่อไทย
.
ท้ายที่สุดเมื่อถามถึงความคิดเห็นของประชาชนต่อผลการเลือกตั้งนายก อบจ. ในครั้งนี้ อาจส่งผลต่อการเลือกตั้ง สส. จังหวัดเชียงราย ในครั้งถัดไป พบว่า ตัวอย่าง ร้อยละ 36.96 ระบุว่า ไม่ส่งผลเลย รองลงมา ร้อยละ 25.95 ระบุว่า ส่งผลมาก ร้อยละ 20.24 ระบุว่า ค่อนข้างส่งผล ร้อยละ 16.44 ระบุว่า ไม่ค่อยส่งผล และร้อยละ 0.41 ระบุว่า ไม่ตอบ/ไม่สนใจ
.
ภาพ: พงศ์มนัส ทาศิริ
.
#TheStandardPhoto #TheStandardNews #พงศ์มนัสทาศิริ